दिन में भोपाल सबसे सर्द और गिर सकता है पारा
देश में कारगिल सबसे ठंडा माइनस 14.50
उत्तर भारत से आ रही सर्द हवा से प्रदेश में सर्दी बढ़ गई है। गुरुवार को भी प्रदेश में कड़ाके की ठंड पड़ी। रात के बाद अब दिन भी सर्द हाे गए हैं। इंदौर, ग्वालियर और पचमढ़ी समेत प्रदेश के कई शहरों की तुलना में भोपाल में दिन सबसे ठंडा रहा। शुक्रवार को पारा और गिरने की उम्मीद है।
राजधानी में दिन का तापमान 20.8 डिग्री रहा। यहां रात में 6.8 डिग्री दर्ज किया गया। मौसम विज्ञानियों का कहना है कि हिमाचल और कश्मीर में हो रही बर्फबारी से प्रदेश में ठंड बढ़ गई है। मौसम केंद्र के मुताबिक भोपाल में एक डिग्री तापमान कम हो गया। बुधवार को दिन का तापमान 21.9 डिग्री दर्ज किया गया था जबकि रात का तापमान भी 8.6 था।
-14.5 डिग्री के साथ देश में सबसे ठंडा कारगिल रहा। लेह में पारा माइनस 12.9 डिग्री रिकॉर्ड किया गया।
पारा (0 से.) गिरा
ग्वालियर 21.0 (-3)
जबलपुर 21.3 (-5)
इंदौर 21.5 (-5)
खजुराहो 23.0 (-2)
आगे क्या ... 2-3 िदन बाद बढ़ेगा पारा
मौसम विज्ञानियों का कहना है कि दो-तीन दिन बाद दिन और रात का तापमान थोड़ा बढ़ सकता है। हालांकि दिन के तापमान में विशेष अंतर नहीं आएगा। नए साल में फिर कड़ाके की ठंड पड़ने के अासार हैं।
यहां सर्द हुए दिन
प्रदेश में अमरकंटक
सबसे ठंडा 10
प्रदेश में गुरुवार को अमरकंटक का न्यूनतम तापमान सबसे कम 1 डिग्री रहा। अनूपपुर में 3 डिग्री भोपाल संभाग के सीहोर व रायसेन में पारा 4 डिग्री तक रिकाॅर्ड किया गया।
असर... 7 घंटे तक देरी से आईं 16 ट्रेनें
ठंड और कोहरे के कारण दिल्ली से आने वाली 16 ट्रेनें एक से 7 घंटे तक की देरी से भोपाल पहुंचीं। सचखंड और पातालकोट एक्सप्रेस करीब 7 घंटे की देरी से भोपाल आई। श्रीधाम एक्सप्रेस अौर गोवा एक्सप्रेस समेत कई ट्रेनें पांच घंटे तक लेट हुईं।
hin_Deva bho_Deva awa_Deva hin_Deva awa_Deva bho_Deva mai_Deva mai_Deva bho_Deva bho_Deva hin_Deva hin_Deva awa_Deva awa_Deva mag_Deva hin_Deva hin_Deva hin_Deva